钦定古今图书集成/理学汇编/学行典/第067卷 > 吕氏春秋 > 《安死》
## 钦定古今图书集成/理学汇编/学行典/第067卷 > 吕氏春秋 > 《安死》

《诗》曰：“不敢暴虎，不敢冯河。人知其一，莫知其他。”此言
不知邻类也。故反以相非，反以相是。其所非，方其所
是也；其所是，方其所非也。是非未定而喜怒斗争反
为用矣。吾不非斗，不非争，而非所以斗，非所以争。故
凡斗争者，是非已定之用也。今多不先定其是非，而
先疾斗争，此惑之大者也。